CELEX: 52022PC0281
Language: sl
Date: 2022-06-01
Title: Predlog UREDBA SVETA o spremembi Uredbe (ES) št. 974/98 zaradi uvedbe eura na Hrvaškem

EVROPSKA KOMISIJA
            Bruselj, 1.6.2022
            COM(2022) 281 final
            2022/0178(NLE)
            
            Predlog
            UREDBA SVETA
            o spremembi Uredbe (ES) št. 974/98 zaradi uvedbe eura na Hrvaškem
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               Komisija je 1. junija 2022 v skladu s členom 140(2) Pogodbe o delovanju Evropske unije (v nadaljnjem besedilu: Pogodba) objavila predlog sklepa Sveta, v katerem ugotavlja, da Hrvaška izpolnjuje potrebne pogoje za uvedbo eura, in predlaga, da se odstopanje Hrvaške razveljavi z učinkom od 1. januarja 2023.
            
            
               Svet bo moral v primeru pozitivne odločitve naknadno sprejeti druge ukrepe, ki so potrebni za uvedbo eura na Hrvaškem.
            
            
               Uredba Sveta (ES) št. 974/98 o uvedbi eura
                  1
                 ureja začetno uvedbo eura v državah članicah, ki so se pridružile euroobmočju v prvem valu, in v Grčiji
                  2
               . Spremenjena je bila z:
            
            
               – Uredbo (ES) št. 2169/2005 zaradi priprav na prihodnje širitve euroobmočja,
            
            
               – Uredbo (ES) št. 1647/2006, da bi bila zajeta Slovenija (ki je euro uvedla 1. januarja 2007),
            
            
               – Uredbo (ES) št. 835/2007, da bi bil zajet Ciper (ki je euro uvedel 1. januarja 2008), 
            
            
               – Uredbo (ES) št. 836/2007, da bi bila zajeta Malta (ki je euro uvedla 1. januarja 2008), 
            
            
               – Uredbo (ES) št. 693/2008, da bi bila zajeta Slovaška (ki je euro uvedla januarja 2009),
            
            
               – Uredbo (EU) št. 670/2010, da bi bila zajeta Estonija (ki je euro uvedla januarja 2011),
            
            
               – Uredbo (EU) št. 678/2013, da bi bila zajeta Latvija (ki je euro uvedla januarja 2014),
            
            
               – Uredbo (EU) št. 827/2014, da bi bila zajeta Litva (ki je euro uvedla januarja 2015).
            
            
               Da bi Uredba (ES) št. 974/98 vključevala tudi Hrvaško, ji je treba dodati navedbo te države članice. Ta predlog vsebuje potrebne spremembe navedene uredbe.
            
            
               V skladu z nacionalnim načrtom Hrvaške za prehod na euro se uporabi scenarij takojšnje uvedbe, kar pomeni, da morata uvedba eura kot valute Hrvaške ter uvedba eurobankovcev in eurokovancev v tej državi članici sovpadati.
            
            
               2.REZULTATI POSVETOVANJ Z ZAINTERESIRANIMI STRANMI IN OCENA UČINKA
            
            
               V Ekonomsko-finančnem odboru (EFC) in ECOFIN/Euroskupini redno potekajo raznovrstne razprave z državami članicami o izzivih ekonomske politike. Vključujejo neformalne razprave o zadevah, ki so posebej pomembne za pripravo končnega vstopa v euroobmočje (vključno s tečajnimi politikami). Dialog z akademiki in drugimi zainteresiranimi skupinami poteka v okviru konferenc in seminarjev ter priložnostno.
            
            
               Gospodarska gibanja v euroobmočju in državah članicah se ocenjujejo v okviru različnih postopkov usklajevanja in nadzora ekonomskih politik (zlasti iz člena 121 Pogodbe), pa tudi v okviru rednega spremljanja in analize razvoja, ki ju izvaja Komisija, tako znotraj določene države kot na celotnem območju (vključno z napovedmi, periodičnimi objavami ter prispevki za Ekonomsko-finančni odbor in ECOFIN/Euroskupino). V skladu z načelom sorazmernosti in v skladu s preteklo prakso formalna ocena učinka ni potrebna.
            
            
               3.PRAVNI ELEMENTI PREDLOGA
            
         
         
            
               3.1.Pravna podlaga
            
            
               Pravna podlaga za ta predlog je člen 140(3) Pogodbe, ki omogoča sprejetje drugih ukrepov, potrebnih za uvedbo eura v državi članici, za katero je bilo odpravljeno odstopanje v skladu s členom 140(2) Pogodbe.
            
            
               Svet odloča s soglasjem držav članic, katerih valuta je euro, in zadevne države članice, in sicer na predlog Komisije ter po posvetovanju z ECB.
            
            
               3.2.Subsidiarnost in sorazmernost
            
            
               Predlog je v izključni pristojnosti Unije. Načelo subsidiarnosti se zato ne uporablja.
            
            
               Ta pobuda ne presega okvirov, ki so potrebni za dosego njenega cilja, in je zato v skladu z načelom sorazmernosti.
            
            
               3.3.Izbira pravnega instrumenta
            
            
               Uredba je edini ustrezni pravni instrument za spremembo Uredbe Sveta (ES) št. 974/98 o uvedbi eura.
            
            
               4.PRORAČUNSKE POSLEDICE
            
            
               Predlog ne vpliva na proračun Unije.
            
            
               5.POJASNILA O POSAMEZNIH ČLENIH 
            
            
               5.1.Člen 1
            
            
               V skladu s členom 1, točka (a), in členom 1a Uredbe (ES) št. 974/98 tabela v Prilogi k navedeni uredbi vsebuje seznam sodelujočih držav članic in v zvezi z njimi določa datum sprejetja eura, datum prehoda na eurogotovino in, kjer je primerno, obdobje opuščanja.
            
            
               V skladu s členom 1, točka (i), Uredbe (ES) št. 974/98 se lahko obdobje opuščanja uporablja samo za države članice, v katerih datum sprejetja eura in datum prehoda na eurogotovino sovpadata. Navedeni scenarij ni veljal za enajst držav članic, ki so euro uvedle 1. januarja 1999, niti za Grčijo, ki je euro uvedla 1. januarja 2001.
            
            
               V Sloveniji, na Cipru, Malti, Slovaškem, v Estoniji, Latviji in Litvi je datum uvedbe eura sovpadal z datumom prehoda na eurogotovino (1. januar 2007 v Sloveniji, 1. januar 2008 na Cipru in Malti, 1. januar 2009 na Slovaškem, 1. januar 2011 v Estoniji, 1. januar 2014 v Latviji ter 1. januar 2015 v Litvi), vendar se te države niso odločile za obdobje opuščanja.
            
            
               Tudi nacionalni načrt Hrvaške za prehod na euro določa isti datum za uvedbo eura in za prehod na eurogotovino (1. januar 2023) in država se ni odločila za obdobje opuščanja.
            
            
               S tem členom se v tabelo v Prilogi k Uredbi (ES) št. 974/98 po protokolarnem vrstnem redu dodajo Hrvaška in naslednji ustrezni podatki za to državo članico:
            
            
                     
                        Država članica
                     
                  
                  
                     
                        Datum sprejetja eura
                     
                  
                  
                     
                        Datum prehoda na eurogotovino
                     
                  
                  
                     
                        Država članica z obdobjem „opuščanja“
                     
                  
               
                     
                        „Hrvaška
                     
                  
                  
                     
                        1. januar 2023
                     
                  
                  
                     
                        1. januar 2023
                     
                  
                  
                     
                        Ne“
                     
                  
               
            
               5.2.Člen 2
            
         
         
            
               Ta člen za datum začetka veljavnosti Uredbe določa 1. januar 2023, s čimer zagotavlja, da se bo uredba uporabljala v skladu s časovno razporeditvijo drugih aktov Sveta v zvezi z uvedbo eura na Hrvaškem, tj. datumom odprave odstopanja in datumom začetka veljavnosti menjalnega razmerja hrvaške kune.
            
            
               2022/0178 (NLE)
            
            
               Predlog
            
            
               UREDBA SVETA
            
            
               o spremembi Uredbe (ES) št. 974/98 zaradi uvedbe eura na Hrvaškem
            
            
               SVET EVROPSKE UNIJE JE ‒
            
            
               ob upoštevanju Pogodbe o delovanju Evropske unije in zlasti člena 140(3) Pogodbe,
            
            
               ob upoštevanju predloga Evropske komisije,
            
            
               ob upoštevanju mnenja Evropske centralne banke,
            
            
               ob upoštevanju naslednjega:
            
            
               (1)V skladu z Uredbo Sveta (ES) št. 974/98(
                  3
               ) so se z eurom zamenjale valute tistih držav članic, ki so izpolnjevale potrebne pogoje za uvedbo eura takrat, ko je Skupnost vstopila v tretjo fazo ekonomske in monetarne unije.
            
            
               (2)V skladu s členom 5 Akta o pristopu iz leta 2012 je Hrvaška država članica z odstopanjem, kot je opredeljeno v členu 139(1) Pogodbe o delovanju Evropske unije (v nadaljnjem besedilu: Pogodba).
            
            
               (3)Hrvaška v skladu s Sklepom Sveta 2022/…/EU z dne … … 2022 o uvedbi eura na Hrvaškem 1. januarja 2023(
                  4
               ) izpolnjuje potrebne pogoje za uvedbo eura in odstopanje Hrvaške se odpravi s 1. januarjem 2023.
            
            
               (4)Zaradi uvedbe eura na Hrvaškem bi bilo treba veljavne določbe o uvedbi eura iz Uredbe (ES) št. 974/98 razširiti na Hrvaško.
            
            
               (5)V skladu z nacionalnim načrtom Hrvaške za prehod na euro bi morali na dan uvedbe eura kot njene valute eurobankovci in eurokovanci postati zakonito plačilno sredstvo v tej državi članici. Zato je datum uvedbe eura in datum prehoda na eurogotovino 1. januar 2023. Obdobje opuščanja se ne bi smelo uporabiti.
            
            
               (6)Uredbo (ES) št. 974/98 bi bilo zato treba ustrezno spremeniti ‒
            
            
               SPREJEL NASLEDNJO UREDBO:
            
            
               Člen 1
            
            
               Priloga k Uredbi (ES) št. 974/98 se spremeni tako, da se med vnosoma za Francijo in Irsko vstavi naslednja vrstica:
            
            
                     
                        „Hrvaška
                     
                  
                  
                     
                        1. januar 2023
                     
                  
                  
                     
                        1. januar 2023
                     
                  
                  
                     
                        Ne“.
                     
                  
               
         
            
               Člen 2
            
            
               Ta uredba začne veljati 1. januarja 2023.
            
            
               Ta uredba je v celoti zavezujoča in se neposredno uporablja v vseh državah članicah. 
            
            
               V Bruslju,
            
            
               
                     Za Svet
               
               
                     predsednik
               
               
            
         
         
            
                  
                     (1)
                  
                        UL L 139, 11.5.1998, str. 1.
               
               
                  
                     (2)
                  
                        Glej Uredbo Sveta (ES) št. 2596/2000 z dne 27. novembra 2000 o spremembi Uredbe Sveta (ES) št. 974/98 o uvedbi eura (UL L 300, 29.11.2000, str. 2).
               
               
                  
                     (3)
                  
                        Uredba Sveta (ES) št. 974/98 z dne 3. maja 1998 o uvedbi eura (UL L 139, 11.5.1998, str. 1).
               
               
                  
                     (4)
                  
                        UL L […], […], str. […].